במציאות לא שקופה כמו שלנו – אין סיבה לערום בדלי סיפורים בתיקיה עלומה. מידע רוצה וצריך להיות חופשי, וגוגל סובל הכל. קצה חוט לכאורה לא מעניין שמחבר בין ח״כ לבין איש עסקים זניח דווקא עשוי לעזור בתחקירים שאחרים עובדים עליהם ואין לי מושג אודותיהם. אולי זה ישלים למישהו את החתיכה החסרה בפאזל? והפעם - עובדות לא חשובות על אבטחת ראשי האופוזיציה
1. כשכיהנה כיו"ר האופוזיציה, יצאה ציפי לבני לשיט ביאכטה סמוך לחופי איטליה. השב"כ נאלץ לשכור יאכטה נוספת עבור המאבטחים, בעלות של 110 אלף שקל. כשהדליפו לנו המידע, רצינו להעמיק בפרטים לפני הפרסום – וביקשנו מהכנסת את פרטי התשלום לאבטחת ראשי אופוזיציות בשנים האחרונות. אלא שאז עמית סגל כבר יצא עם הסקופ – וכל הכבוד לו על כך. 2. לאחרונה קיבלנו את הנתונם המלאים המבוקשים – אז במקום להתבכיין, אנחנו מעלים את האייטם שאיבד את משמעותו ל"בית הקברות לכתבות" שהקמנו. כזכור, החלטנו תמיד לשתף מידע חדש אף אם אבד עליו "ערך" בפרסום מלא – למקרה שיסייע לכתב/חוקר אחר במלאכה כלשהי שאיננו יודעים עליה.3. מלשכתה של לבני נמסר בזמנו בתגובה לסגל: "היא יצאה כמידי שנה לחופשת שייט מתוכננת מראש בפגרת הכנסת. מדובר בשהות במפרשית עם חברים נוספים החולקים בהוצאות. לבני עצמה ביקשה לבטל את האבטחה גם מבחינת הפרטיות וגם לצמצם הוצאות למרות שלא ידעה מה העלויות. נמסר לה שלא ניתן לשחרר האבטחה ונבחרה האופציה הזולה. מדובר בהוצאות לא חריגות". 